पूंजी बाजार नियामक सेबी ने निर्माण क्षेत्र की प्रमुख कंपनी एचसीसी की इकाई लवासा कार्पोरेशन के प्रस्तावित 750 करोड़ रुपये के प्रारम्भिक सार्वजनिक निर्गम (आईपीओ) के बारे में स्पष्टीकरण मांगा है। आईपीओ के बारे में क्या स्पष्टीकरण मांगा है इसका ब्यौरा दिए बिना सेबी ने कहा है प्रस्तावित आईपीओ के बारे में, 'लीड मैनेजर से स्पष्टीकरण मिलने की प्रतीक्षा है।'  भारतीय प्रतिभूति एव विनिमय बोर्ड (सेबी) ने उसके पास जमा दस्तावेजों पर आगे कारवाई की स्थिति के बारे में जारी ताजा साप्ताहिक रिपोर्ट में कहा है कि लवासा कारपोरेशन से उसके प्रस्तावित आईपीओ के बारे में स्पष्टीकरण मिलने की प्रतीक्षा है। सेबी दस्तावेजों के बारे में हर सप्ताह स्थिति की जानकारी देता है। 15 अगस्त तक की अगली स्थिति सेबी वेबसाइट पर अगले कार्यदिवस को डाल दी जाएगी। सेबी को लवासास कारपोरेशन के प्रस्तावित निर्गम के बारे में मसौदा दस्तावेज एक जुलाई को प्राप्त हुआ था। आईपीओ के लीड मैनेजर एक्सिस कैपिटल ने यह दस्तावेज जमा कराया। लवासा पुणे के नजदीक 10,000 हेक्टेयर भूमि बड़ा शहर विकसित कर रहा है। वह दूसरी बार आईपीओ के जरिए बाजार से पूंजी जुटाने का प्रयास कर रहा है। इससे पहले कंपनी ने नवंबर 2010 में 2,000 करोड़ रुपये के आईपीओ के लिए सेबी की मंजूरी हासिल की थी लेकिन बाजार की खराब स्थिति के चलते कंपनी ने योजना छोड़ दी।
सेबी ने लवासा के 750 करोड़ के आईपीओ पर स्पष्टीकरण मांगा
Capital markets regulator Sebi has sought clarifications from Lavasa Corporation, a unit of construction major HCC, on its proposed Rs 750-crore initial public offering (IPO).
Sebi seeks clarification on Lavasa's Rs 750 crore IPO